अस्पताल निरीक्षण में नौ कर्मचारी मिले अनुपस्थित
बाड़ीप्रधान पूजा मीणा ने मंगलवार को कंचनपुर इलाके की नगला दूल्हे खां और मरहौली ग्राम पंचायत में सरकारी कार्यालयों का औचक निरीक्षण किया। निरीक्षण के दौरान बड़ी तादाद में गड़बड़झाला देखने को मिली।
प्रधान मीणा ने बताया कि ग्राम पंचायत नगला दूल्हे खां के गांव अब्दुलपुर के प्राथमिक स्वास्थ्य केंद्र का शाम 5 बजकर 18 मिनट पर निरीक्षण किया। यहां तैनात 10 सदस्यीय स्टाफ में से नौ कर्मचारी अनुपस्थित मिले। वार्ड व्यॉय चैनल के बाहर बैठा मिला। ग्रामीण श्यामसुंदर, लालसिंह, इंद्रजीत, रामनिवास, राजू, पूर्व सरपंच रामदास आदि ने प्रधान को शिकायत की कि कर्मचारियों के आने का कोई समय निश्चित है और ही जाने का। आधे कर्मचारी ही ड्यूटी पर आते हैं। इससे ग्रामीणों को चिकित्सा और उपचार सेवा का कोई लाभ नहीं मिल पा रहा है।
ग्रामीणों से मिली शिकायत पर प्रधान मीणा ने सीएमएचओ को फोन पर अस्पताल की बिगड़ी व्यवस्था को सुधारने के लिए डॉक्टर और नर्सिंग स्टाफ को पाबंद करने के निर्देश दिए। उन्होंने अनुपस्थित कर्मचारियों के खाली मिले कॉलम पर क्रॉस लगाकर सीएमएचओ को कर्मचारियों का वेतन काटने के निर्देश दिए। इसी तरह ग्राम पंचायत मरहौली में मनरेगा में चल रहे पोखर खुदाई और आदर्श तालाब का औचक निरीक्षण किया। निरीक्षण के दौरान आदर्श तालाब निर्माण में लगे 106 श्रमिकों में से आधे श्रमिक अनुपस्थित पाए गए। वहीं, यही पर चल रहे पोखर खुदाई कार्य के दौरान 52 श्रमिकों में से 13 अनुपस्थित पाए गए। निरीक्षण के दौरान प्रधान प्रतिनिधि मोतीलाल मीणा, धनराज मीणा, भरतलाल, बिहारी सिहं, दौलत सिहं एवं पंचायत समिति स्टाफ मौजूद था।
पुरुषों के स्थान पर महिलाएं कर रही थी मनरेगा कार्य
मनरेगाकार्य के दौरान प्रधान पूजा मीणा ने मरहौली ग्राम पंचायत में चल रहे पोखर खुदाई और आदर्श तालाब कार्य का निरीक्षण किया तो बेहद चौंकाने वाला खुलासा देखने को मिला। दोनों ही स्थानों पर पुरुषों के स्थान पर महिलाओं को कार्य करते पाया। मैट का कहना था कि परिवार के मुखिया बाहर निकल जाते हैं तब उनके स्थान पर महिलाएं कार्य करने जाती हैं। मामले को लेकर प्रधान ने नाराजगी जताते हुए कहा कि इस तरह की गड़बड़ी बर्दाश्त नहीं की जाएगी।
सैंपऊ. मरहौली ग्राम पंचायत में मनरेगा कार्य का निरीक्षण करती प्रधान एवं अन्य।
hin_Deva hin_Deva hin_Deva hin_Deva hin_Deva hin_Deva hin_Deva